CELEX: 32016R0442
Language: sk
Date: 2016-03-23 00:00:00
Title: Vykonávacie nariadenie Komisie (EÚ) 2016/442 z 23. marca 2016, ktorým sa mení vykonávacie nariadenie Komisie (EÚ) č. 170/2013, ktorým sa ustanovujú prechodné opatrenia v sektore cukru z dôvodu pristúpenia Chorvátska

24.3.2016   
            
            
               SK
            
            
               Úradný vestník Európskej únie
            
            
               L 78/49
            
         VYKONÁVACIE NARIADENIE KOMISIE (EÚ) 2016/442
   z 23. marca 2016,
   ktorým sa mení vykonávacie nariadenie Komisie (EÚ) č. 170/2013, ktorým sa ustanovujú prechodné opatrenia v sektore cukru z dôvodu pristúpenia Chorvátska
   EURÓPSKA KOMISIA,
   so zreteľom na Zmluvu o pristúpení Chorvátska,
   so zreteľom na Akt o pristúpení Chorvátska (1), a najmä na jeho články 41 a 16 v spojení s bodom 4 oddielu 3 písm. a) jeho prílohy IV,
   keďže:
   
               (1)
            
            
               Vykonávacím nariadením Komisie (EÚ) č. 170/2013 (2) sa stanovujú prechodné opatrenia v sektore cukru z dôvodu pristúpenia Chorvátska k Únii. Oddiel 2 kapitoly II uvedeného nariadenia sa zaoberá stanovením nadbytočných množstiev cukru nachádzajúceho sa v Chorvátsku a ich stiahnutím z trhu ku dňu pristúpenia tejto krajiny. Vymedzujú sa v ňom predovšetkým lehoty na stanovenie nadbytočných množstiev cukru a ich stiahnutie z trhu, ako aj lehoty, dokedy majú identifikované hospodárske subjekty v Chorvátsku predložiť dôkazy o stiahnutí týchto množstiev z trhu. Stanovujú sa v ňom aj referenčné obdobia, ktoré sa majú uplatniť pri výpočte poplatkov pre Chorvátsko v prípade, že sa nadbytočné množstvá cukru nestiahnu z trhu.
            
         
               (2)
            
            
               Vykonávacím nariadením Komisie (EÚ) č. 1345/2014 (3) sa stanovili nadbytočné množstvá cukru uskladneného v Chorvátsku pred jeho pristúpením, ktoré sa musia stiahnuť z trhu Únie na náklady Chorvátska v súlade s lehotami stanovenými vo vykonávacom nariadení (EÚ) č. 170/2013, zmenenom vykonávacím nariadením (EÚ) 2015/1407 (4).
            
         
               (3)
            
            
               V liste z 26. januára 2016 Chorvátsko informovalo Komisiu, že nespochybňuje Komisiou stanovenú povinnosť zabezpečiť odstránenie nadbytočných množstiev cukru, zaznamenalo však neočakávané procesné ťažkosti pri vykonávaní tejto povinnosti, pokiaľ ide o prinútenie príslušných hospodárskych subjektov, aby odstránili tieto nadbytočné množstvá, čo viedlo k predĺženiu lehôt, pretože odstránenie nadbytočných množstiev nebolo možné v plnej miere zaistiť, a doplnilo, že potrebuje určitý dodatočný čas. Je preto vhodné predĺžiť lehoty stanovené vykonávacím nariadením (EÚ) č. 170/2013 o štyri mesiace.
            
         
               (4)
            
            
               Vykonávacie nariadenie (EÚ) č. 170/2013 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Vykonávacie nariadenie (EÚ) č. 170/2013 sa mení takto:
   
               1.
            
            
               V článku 9 ods. 1 sa dátum „do 31. marca 2016“ nahrádza dátumom „do 31. júla 2016“.
            
         
               2.
            
            
               Článok 10 sa mení takto:
               
                           a)
                        
                        
                           dátum „do 31. marca 2016“ sa nahrádza dátumom „do 31. júla 2016“;
                        
                     
                           b)
                        
                        
                           dátum „k 30. novembru 2016“ sa nahrádza dátumom „k 31. marcu 2017“.
                        
                     
         
               3.
            
            
               Článok 11 sa mení takto:
               
                           a)
                        
                        
                           v odseku 1 sa dátum „k 30. júnu 2016“ nahrádza dátumom „k 31. októbru 2016“;
                        
                     
                           b)
                        
                        
                           v odseku 2 štvrtom pododseku sa dátum „do 31. marca 2016“ nahrádza dátumom „do 31. júla 2016“.
                        
                     
         
               4.
            
            
               Článok 12 sa mení takto:
               
                           a)
                        
                        
                           v odseku 1 sa dátum „do 31. júla 2016“ nahrádza dátumom „do 30. novembra 2016“;
                        
                     
                           b)
                        
                        
                           odsek 2 sa mení takto:
                           
                                       i)
                                    
                                    
                                       v prvom pododseku sa dátum „do 31. marca 2016“ nahrádza dátumom „do 31. júla 2016“;
                                    
                                 
                                       ii)
                                    
                                    
                                       v druhom pododseku sa dátum „k 30. novembru 2016“ nahrádza dátumom „k 31. marcu 2017“;
                                    
                                 
                                       iii)
                                    
                                    
                                       v treťom pododseku sa dátum „k 30. septembru 2016“ nahrádza dátumom „k 31. januáru 2017“.
                                    
                                 
                     
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. marca 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 112, 24.4.2012, s. 10.
   
      (2)  Vykonávacie nariadenie Komisie (EÚ) č. 170/2013 z 25. februára 2013, ktorým sa ustanovujú prechodné opatrenia v sektore cukru z dôvodu pristúpenia Chorvátska (Ú. v. EÚ L 55, 27.2.2013, s. 1).
   
      (3)  Vykonávacie nariadenie Komisie (EÚ) č. 1345/2014 zo 17. decembra 2014 o stanovení nadbytočných množstiev cukru, izoglukózy a fruktózy v Chorvátsku (Ú. v. EÚ L 363, 18.12.2014, s. 80).
   
      (4)  Vykonávacie nariadenie Komisie (EÚ) 2015/1407 z 19. augusta 2015, ktorým sa mení vykonávacie nariadenie (EÚ) č. 170/2013, ktorým sa ustanovujú prechodné opatrenia v sektore cukru z dôvodu pristúpenia Chorvátska (Ú. v. EÚ L 219, 20.8.2015, s. 1).